Mafia

Mafia ( swaxiliavon Kisiwa cha Mafia ) tir ewala ke Tanzania koe India Welfa, tisa ke Zanzibar tursia. Va Pwani gola rupter ise va tana inafa utca tadler.

 Izva 
Mali VIII-eafa decemda, mafia tir greelt mu persafa tota isen widava kolnayana moe pokefa Chole ewalama va mallapixo ta vestara va afrikafa tadava is malsavera va rob ( dilgava ke Zimbabwe ) is divburera zanudar. Bam ewala gu arabafa is persafa is swaxilifa turestara adre zo levgar.

 Tawavopa 
Nelkafa ewala ke Mafia tir vas 394 km² dem mon 40 000 irubasik, voxen utca tir vas 424 km². Konakara ewalama poke Mafia tigid isen konaka tid saneliakirafa, dum Chole dem 1500 irubasik. Kotak ke Mafia utca tiyir vas 40 801 irubasik ba otulara ke 2002.

Mafia tir abrotcamafa ewala. Ronefa krimta vane grocela tir rontackafa, solve taltefa vane Mafia vedil lente tadava tir loon volbelafa ton dega ( Ras Mbisi, Ras Kisimani ) is ceda is ewalama ( Mbarakuni, Sungi-Mbili, Bwejuu ) is tuwavaf molt nume va lok ke sanelia emuder. Ana valentefa evilma tir Ras Mkundi.

Geroneon, wale Mafia ewala isu Juani, Chole ceda tigir, i tuwavaf molt goles va grocela reme Kinasi remasti. Drakcanak is drakxo is xatoy kuvaf va ridafa estobara va geefa is taltefa krimta ke Mafia ewala kereled. Biraf gerd vas 822 km² bak 1995 zo reduyur. Va dervek is meila is drakxo is krimtaalxo is anoda dogiskir.

 Skapa 
Lok ke irubasikeem tir onasik, arak tir tawamidusik. Ewala dere tir debak ta ridafa estobara.

Severomo koe Kilindoni vatalte ewala tigir.

 Sanelia 
Sedme winugafa otulara ke 2002, kotafa sanelia ke Mafia utca tir vas 40 801 irubasik. Chole ewala tir dem 800 irubasik. Kilindoni kene taltefa krimta tir logijafa widava ke Mafia ( mon 12000 ir- bak 2002 ).

Ewala tir dem peroya ristulafa dota.

 Dota   Welma (km²)  Sanelia (2002)WidaBaleni   132,1   9137  Baleni, Kungwi, Ndagoni, ChungurumaJibondo   21,9   3405  Jibondo, Chole, JuaniKanga   52,7   3317  Kanga, BweniKilindoni   36,8   11696  Kilindoni, DongoKirongwe   77,0   5260  Kirongwe, Jimbo, Banja, JojoKiegeani   40,3   3379  Kiegani, MarimbaniMibulani   52,3   4363  Miburani, Mlongo, Chemchem Mafia ewala  413  40801   20 wida

 Afigasuteks 

Mafia
Mafia (Tanzania)